**Pentru el**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te caut în zorii dimineții

Sub mii de aripi de lumină

Și țes cu drag un vis al vieții

Presărat cu iubire divină …

Și când prin cețuri austere

Te voi zări, într-un final,

Voi împărți iubirea-n emisfere

Și vom dansa, ca-n timpul ancestral …

Străini de gândurile reci

Zâmbind, chiar de-i furtună,

Vom ignora ideile seci

Și-a lumii ură ce-i păgână .

Și-n lumea noastră de mirări

Vom scrijeli doar vise

Uitând de rău și de negări ...

Călătorind prin porți deschise …

Deschisă-i zarea către tine!

Și dac-așa a fost să fie,

Ești tot ce mie-mi aparține!

TU, EU, noi DOI ... o poezie! ...